**LĒMUMS**

LIEPĀJĀ

|  |  |  |
| --- | --- | --- |
| 2020.gada 23.jūlijā | Nr.364/11  (prot. Nr.11, 16.§) | Nr.233 |

Par zemesgabala Egļu ielā 32 nomas

līguma termiņa pagarināšanu

Lai racionāli rīkotos ar pašvaldības mantu, zemesgabalu, uz kura atrodas fiziskai personai piederošs ēku (būvju) nekustamais īpašums un ir noslēgts zemes nomas līgums, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta piekto daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 7., 8. un 17.punktu, izskatot [..] 2020.gada 16.jūnija iesniegumu, Pilsētu zemes nomas līgumu, kas 2010.gada 22.janvārī noslēgts starp Liepājas pilsētas pašvaldību un [..], Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 29.jūnija priekšlikumu (sēdes protokols Nr.8) un Liepājas pilsētas domes pastāvīgās Pilsētas attīstības komitejas 2020.gada 16.jūlija lēmumu (sēdes protokols Nr.7), LIEPĀJAS PILSĒTAS DOME

N O L E M J :

1. Pagarināt [..] Pilsētas zemes nomas līguma par zemesgabala Egļu ielā 32, Liepājā (kadastra Nr.1700 037 0210), 609 kv.m platībā iznomāšanu termiņu līdz 2030.gada 31.augustam viņai piederošā nekustamā īpašuma - būvju ar kadastra apzīmējumiem 1700 037 0210 001, 1700 037 0210 002 un 1700 037 0210 004 - uzturēšanai un apsaimniekošanai.

2. Uzdot Liepājas pilsētas pašvaldības iestādei "Nekustamā īpašuma pārvalde" divu nedēļu laikā no lēmuma pieņemšanas dienas sagatavot 2010.gada 22.janvārī noslēgtajā Pilsētu zemes nomas līgumā par zemesgabala Egļu ielā 32 (kadastra Nr.1700 037 0210) iznomāšanu šādus grozījumus:

2.1. izteikt I.sadaļas "Līguma priekšmets" 1.9.punktu šādā redakcijā:

"1.9. Ēkas (būves) ir ierakstītas zemesgrāmatā uz īpašnieka vārda.";

2.2. izteikt II.sadaļas "Līguma termiņš" 2.1.punktu šādā redakcijā:

"2.1. Līgums stājas spēkā ar 2010.gada 22.janvāri un ir spēkā līdz 2030.gada 31.augustam.";

2.3. izteikt III.sadaļas "Norēķinu kārtība" 3.1.punktu šādā redakcijā:

"3.1. Nomnieks maksā Iznomātājam nomas maksu 1,5% apmērā no zemesgabala kadastrālās vērtības gadā, bet ne mazāk kā valstī noteikto. Papildus nomas maksai Nomnieks maksā pievienotās vērtības nodokli.";

2.4. atcelt III.sadaļas "Norēķinu kārtība" 3.3.punktu;

2.5. izteikt III.sadaļas "Norēķinu kārtība" 3.5.punktu šādā redakcijā:

"3.5. Ja maksājumi tiek kavēti, Nomnieks maksā nokavējuma procentus 0,1% apmērā no kavētās maksājuma summas par katru nokavējuma dienu.".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt Pilsētu zemes nomas līguma grozījumus.

4. Gadījumā, ja [..] vainas dēļ grozījumi 2010.gada 22.janvārī noslēgtajā Pilsētu zemes nomas līgumā par zemesgabala Egļu ielā 32 nomu netiek noslēgti viena mēneša laikā no lēmuma pieņemšanas dienas, Liepājas pilsētas pašvaldības iestādei "Nekustamā īpašuma pārvalde" veikt nepieciešamās darbības piespiedu nomas līguma noslēgšanai tiesas ceļā.

5. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei, nomniekam | |